Main ContentPlaceholder

Kaupunki

Nainen meni kauneusklinikalle Helsingissä – päätyi öisen autokyydin jälkeen leikattavaksi omakotitaloon Viron Pärnussa

”Siinä oli alakerrassa tiski, jonka takana oli ovi ja siellä leikkauspöytä. Yläkerta oli kuin mikä tahansa koti, siellä oli kaksi makkaria, sohvat ja telkkari”, nainen kuvailee leikkauspaikkaa.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Vantaalaisnainen kyydittiin tällä farmariautolla Tallinnan satamasta Pärnuun kauneusleikkaukseen.­

Helsinkiläisellä klinikalla myyty kauneusleikkaus voi viedä asiakkaan hyvinkin yllättäviin tilanteisiin. Tämän sai kokea HS:n tapaama 23-vuotias vantaalaisnainen. Hän varasi ajan omaan rintaoperaatioonsa Helsingin Kampissa sijaitsevasta liikkeestä puoli vuotta etukäteen, koska halusi pienen lapsen äitinä hoitaa ajoissa muun muassa hoitojärjestelyt. Pari päivää ennen leikkausta hänelle ilmoitettiin, että se ei varattuna päivänä onnistukaan.